als_Latn dik_Latn sag_Latn
Real Madrid nuk di të ndalet në kampionatin spanjoll, teksa të besuyarit e trajnerit Anceloti fituan edhe në fushën e Malages 2 me 1 në javën e 12 te La Liges. Skuadra Merenges po kalon një forme te jashtëzakonshme pasi që nga 13 shtatori ku u mund në bernabeu në derbi nga Atletiko, Reali ka koleksionuar 10 fitore në Premiera Divizioin, 5 në Champions League dhe 1 në kupën e mbretit. Në këtë mënyre Los Blankos rrisin presionin sidomos ndaj Barcelonës e Ciola tashmë është – 5 pikë në renditje duke i detyruar katalanasit të fitojnë në sfidën e tyre ndaj Valencias. Sa i takon kronikës së ndeshjes edhe këtë herë Real Madrid, nuk ka pasur problem për të gjetur fitoren por ndryshe nga takimet e mëparshme Kristianoi Ronaldo, nuk ka shënuar por ka qenë njeri i pasimeve për gola. Kështu ndodhi në minutën e 18 kur shërbeu për Benzma që realizoi golin e parë e po ashtu edhe në të 83 kur pasoi me kokë për Garet Bejl. Në fund ka kohe për një karton të kuq të Izkos dhe golin e nderit të vendasve me autor Santa Kruz. Kësisoj Anceloti hyn ne histori pasi asnjë trajner më parë i Real Madrid nuk kishte marrë 16 fitore radhazi.
als_Latn